overenie interakcií
Môže sa bit xanirva a arthrotec?
Dobrý deň,
ďakujeme za Vašu otázku.
Pri súčasnom užívaní liekov Xanirva a Arthrotec Forte boli pozorované viaceré interakcie, pri ktorých je zvýšené riziko krvácania a poškodenia gastroduodenálnej sliznice. Existuje riziko vzniku erózií a vredov v tráviacom trakte s následným rizikom krvácania.
Pri tejto kombinácii liečiv sa odporúča kontrola zrážanlivosti krvi (monitorovanie INR). Uvedená kombinácia liečiv je na zvážení predpisujúcim lekárom, nakoľko sa jedná o lieky viazané na lekársky predpis. V prípade, že súčasné užívanie nariadil lekár, je si týchto skutočností vedomý a zvážil pomer prínosu liečby a možného rizika z nej vyplývajúceho. V takom prípade odporúčam riadiť sa jeho pokynmi. Ak Vám lieky predpísali viacerí lekári a o užívaní iných liekov neboli informovaní, je potrebné lekárov o užívaní všetkých liekov dodatočne informovať.
S pozdravom
PharmDr. Patrícia Čečková